b'\n_START_ARTICLE_\nScott Henderson\n_START_PARAGRAPH_\nScott Henderson (s. 1954) on yhdysvaltalainen jazzkitaristi, s\xc3\xa4velt\xc3\xa4j\xc3\xa4 ja Tribal Tech -yhtyeen keulahahmo. Uransa aikana Henderson on soittanut muun muassa Joe Zawinulin, Jean-Luc Pontyn ja Chick Corean yhtyeiss\xc3\xa4. Scott Hendersonin soittotyyli\xc3\xa4 leimaa yksinkertaisten blueskuvioiden yhdistely harmonisesti monimutkaisiin melodioihin._NEWLINE_Vuonna 1984 Henderson perusti basisti Gary Willisin kanssa yhtyeen Tribal Tech, jonka kokoonpanoon kuuluu lis\xc3\xa4ksi pianisti Scott Kinsey ja rumpali Kirk Covington. Tribal Tech on julkaissut kymmenen levy\xc3\xa4, joista uusin on vuonna 2000 ilmestynyt Rocket Science._NEWLINE_Scott Henderson on soittanut my\xc3\xb6s Vital Tech Tones -triossa, johon kuuluu h\xc3\xa4nen lis\xc3\xa4kseen rumpali Steve Smith ja basisti Victor Wooten.'